BUDŽETA GROZĪJUMA NR. 6 PROJEKTS 2012. GADA VISPĀRĒJAIS BUDŽETS VISPĀRĒJS IEŅĒMUMU DOKUMENTS IZDEVUMU KOPSAVILKUMS PA IEDAĻĀM III iedaļa — Komisija /* COM/2012/0632 final */





BUDŽETA GROZĪJUMA NR. 6 PROJEKTS 2012. GADA VISPĀRĒJAIS BUDŽETS VISPĀRĒJS IEŅĒMUMU DOKUMENTS IZDEVUMU KOPSAVILKUMS PA IEDAĻĀM III iedaļa — Komisija Ņemot vērā: – Līgumu par Eiropas Savienības darbību un jo īpaši tā 314. pantu saistībā ar Eiropas Atomenerģijas kopienas dibināšanas līgumu un jo īpaši tā 106.a pantu, – Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam[1], un jo īpaši tās 37. pantu, – Eiropas Savienības 2012. finanšu gada vispārējo budžetu, kas pieņemts 2011. gada 1. decembrī[2], – budžeta grozījumu Nr. 1/2012[3], kas pieņemts 2012. gada 20. aprīlī, – budžeta grozījumu Nr. 2/2012[4], kas pieņemts 2012. gada 12. jūnijā, – budžeta grozījumu Nr. 3/2012[5], kas pieņemts 2012. gada 5. jūlijā, – budžeta grozījuma Nr. 4/2012 projektu[6], kas pieņemts 2012. gada 20. jūnijā, – budžeta grozījuma Nr. 5/2012 projektu[7], kas pieņemts 2012. gada 19. septembrī, Eiropas Komisija ar šo iesniedz budžeta lēmējinstitūcijai 2012. gada budžeta grozījuma Nr. 6 projektu. IZMAIŅAS IEŅĒMUMU UN IZDEVUMU KOPSAVILKUMĀ PA IEDAĻĀM Izmaiņas ieņēmumu un izdevumu kopsavilkumā pa iedaļām ir pieejamas Eur-Lex tīmekļa vietnē (http://eur-lex.europa.eu/budget/www/index-lv.htm). Izmaiņas šajā kopsavilkumā angļu valodā informācijas nolūkos ir pievienotas kā budžeta pielikums. SATURS 1. Ievads.. 4 2. Ieņēmumi 4 2.1. Pašu resursu pārskatīšana.. 4 2.2. Citi ieņēmumi 5 3. Maksājumu apropriāciju palielinājums.. 5 3.1. 1.a kategorija „Konkurētspēja izaugsmei un nodarbinātībai”. 6 3.2. 1.b kategorija "Kohēzija izaugsmei un nodarbinātībai". 10 3.3. 2. kategorija „Dabas resursu saglabāšana un pārvaldība”. 12 3.4. 3.a kategorija „Brīvība, drošība un tiesiskums”. 13 3.5. 4. kategorija „ES – globālo procesu dalībniece”. 14 4. Saistību apropriāciju un maksājumu apropriāciju samazinājums.. 15 5. Kopsavilkuma tabula pa finanšu shēmas izdevumu kategorijām... 18 1. Ievads 2012. gada budžeta grozījuma Nr. 6 projekts (BGP) attiecas uz šādiem elementiem: – parastais ieņēmumu prognozes atjauninājums pēc pašu resursu un citu ieņēmumu prognožu pēdējās pārskatīšanas; – maksājumu apropriāciju palielinājums par gandrīz 9 miljardiem euro daudzgadu finanšu shēmas 1.a, 1.b, 2., 3.a un 4. kategorijā ar mērķi apmierināt vajadzības saistību izpildei līdz gada beigām, nepieļaut finansiālas sankcijas un nodrošināt, ka līdzekļu saņēmēji var saņemt līdzekļus kas paredzēti saskaņotajiem ES politikas virzieniem, kuru saistības tika apstiprinātas iepriekšējo gadu budžetos; Komisija ir konstatējusi dažas iespējas līdzekļu pārvietošanai kopumā 47,4 miljonu euro apmērā; – saistību apropriāciju samazinājums budžetā par 133,4 miljoniem euro, lai ņemtu vērā jaunākos datus par izpildi un faktisko vajadzību līdz gada beigām pārskatīto izvērtējumu. Svārstību pašu resursos un būtiska palielinājuma ieņēmumos, pateicoties 3525 miljoniem euro no soda naudām un procentu maksājumiem, rezultātā ieņēmumu apmērs kopumā palielinājās par 3080,8 miljoniem euro, tādējādi tiks samazināta BGP Nr. 6 ietekme uz dalībvalstu NKI iemaksām. Pieprasīto maksājumu apropriāciju kopsumma ir 138 752,8 miljoni euro, kas atbilst 1,08 % no Eiropas Savienības NKI. Starpība starp šo summu un daudzgadu finanšu shēmas (MMF) maksājumu maksimālo robežu 2012. gadam rada rezervi 3451,4 miljonu euro apmērā. 2. Ieņēmumi 2.1. Pašu resursu pārskatīšana Saskaņā ar 16. pantu Padomes 2000. gada 22. maija Regulā (EK, Euratom) Nr. 1150/2000[8] Komisija ir pārskatījusi pašu resursu prognozes. Tas jo īpaši attiecas uz PVN (pievienotās vērtības nodokļa) un NKI (nacionālā kopienākuma) atlikumiem un tradicionālajiem pašu resursiem (TPR). Attiecībā uz PVN un NKI pašu resursu iepriekšējo gadu atlikumiem, Komisija, pamatojoties uz pieejamo informāciju, ierosina iekļaut summu 497,3 miljonu euro apmērā. Šis palielinājums attiecas uz 31.[9] un 32. nodaļu[10] budžeta ieņēmumu daļā. Šajā posmā aprēķini par dalībvalstu atlikumiem joprojām ir provizoriski, jo pašlaik notiek PVN un NKI datu pārbaude. Tādējādi Komisijai procedūras gaitā var nākties pārskatīt skaitļus attiecībā uz šo BGP. Komisija arī ierosina samazināt TPR par 950 miljoniem euro ieņēmumu 12. nodaļā[11], lai atspoguļotu līdz šim budžetā ieskaitītos muitas nodokļus. Ja jauni dati par gada pēdējo ceturksni nozīmēs būtiskas izmaiņas šajā aplēsē, Komisija budžeta procedūras gaitā pārskatīs savus skaitļus. 2.2. Citi ieņēmumi Ņemot vērā summas, kuras šogad līdz šim ir iekasētas vai vēl, visticamāk, tiks iekasētas, ierosināts sākotnējo prognozi palielināt par neto summu 3533,5 miljonu euro apmērā. Sadalījums pa pozīcijām sniegts nākamajā tabulā. Ieņēmumu pozīcijas || 2012. gada budžets || BGP Nr. 6/2012 || Jaunā summa 5 2 0 0 — Ieņēmumi no noguldījumiem vai aizdevumiem, banku noguldījumu procenti un citi ieņēmumi iestādes kontos || 6 500 000 || 3 500 000 || 10 000 000 5 2 1 0 — Ieņēmumi no ieguldījumiem vai piešķirtajiem aizdevumiem, banku un citiem procentiem, kas saņemti Komisijas subsidēto organizāciju kontos un pārskaitīti Komisijai || 10 000 000 || 5 000 000 || 15 000 000 Starpsumma – Ieņēmumi no ieguldījumiem vai piešķirtiem aizdevumiem, bankas un citiem procentiem || 16 500 000 || 8 500 000 || 25 000 000 7 0 0 0 — Procenti, kas pienākas par novēlotiem maksājumiem kontos dalībvalstu Valsts kasēs || 5 000 000 || 155 000 000 || 160 000 000 7 0 1 — Kavējuma procenti un citi soda naudu procenti || 15 000 000 || 265 000 000 || 280 000 000 7 1 0 — Soda naudas, periodiski soda maksājumi un citi līgumsodi || 100 000 000 || 3 075 000 000 || 3 175 000 000 7 1 2 — Soda maksājumi un vienreizējas summas, kas uzliktas dalībvalstij par to, ka tā neievēro Eiropas Savienības Tiesas lēmumu par Līgumā paredzētu saistību nepildīšanu || p.m. || 30 000 000 || 30 000 000 Starpsumma – Kavējuma procenti un citi soda naudu procenti || 120 000 000 || 3 525 000 000 || 3 645 000 000 Kopā || 136 500 000 || 3 533 500 000 || 3 670 000 000 3. Maksājumu apropriāciju palielinājums Septembrī visiem Komisijas dienestiem tika pieprasīts atjaunināt to prognozes par vajadzībām līdz 2012. gada beigām un iesniegt pieprasījumus maksājumu apropriāciju koriģēšanai. Pārskatītie elementi kalpo par pamatu tā sauktajam vispārējam pārvietojumam (DEC 30/2012), kura mērķis ir pielāgot apstiprinātās maksājumu apropriācijas budžeta pozīcijās saskaņā ar jaunākajām atjauninātajām vajadzībām. Sagatavojot 2012. gada vispārējo pārvietojumu, Komisija centās rast līdzekļus dažām budžeta pozīcijām, kurās nepieciešamas papildu maksājumu apropriācijas, izmantojot summas no citām pozīcijām, kuras pretējā gadījumā paliktu neizlietotas, galarezultātā tiecoties panākt pilnīgu izpildi. Priekšlikums attiecas uz 419,7 miljoniem euro, kas atbilst aptuveni 0,3 % no visām 2012. gada budžetā apstiprinātajām maksājumu apropriācijām. Kopumā tas attiecas uz 110 budžeta pozīcijām (65 palielinājumam un 45 samazinājumam). 2011. gada vispārējā pārvietojuma apmērs bija 719,2 miljoni euro un 2010. gadā – 1792 miljoni euro. Salīdzinoši nelielā šā gada summa atspoguļo ārkārtīgi saspringto situāciju ar maksājumiem 2012. gada budžetā, kurā pārvietošanai bija pieejami tikai 419,7 miljoni euro, tādēļ šīs summas robežās bija iespējams apmierināt tikai daļu no palielinājuma pieprasījumiem. Kā jau gada laikā tika prognozēts un norādīts, pieprasījumi ir pārāk lieli, lai tos segtu, pārvietojot 2012. gada budžetā pieejamās apropriācijas. Tādēļ risinājums jāmeklē budžeta grozījumā. Pieprasījums ir jāskata arī 2012. gadam pieņemtā budžeta kontekstā, kurā maksājumu apropriāciju līmenis ir noteikts par 3,6 miljardiem euro zemāk nekā Komisijas budžeta projekta priekšlikumā, tādējādi jau gada sākumā radot ļoti saspringtu situāciju ar maksājumiem. Tādēļ Komisijai ir pienākums meklēt risinājumu kopīgajā paziņojumā, par kuru vienojās samierināšanas procedūrā par 2012. gada budžetu un kurš bija 2011. gada 19. novembra kopīgo secinājumu daļa. Minētajā paziņojumā Padome un Eiropas Parlaments lūdza Komisiju “budžeta grozījumā pieprasīt papildu maksājumu apropriācijas, ja 2012. gada budžetā iekļautās apropriācijas nav pietiekamas, lai segtu izdevumus.” Padome un Eiropas Parlaments no savas puses apņēmās “nostāju par budžeta grozījumu projektu pieņemt pēc iespējas drīzāk, lai izvairītos no jebkādiem iztrūkumiem maksājumu apropriācijās.” 3.1. 1.a kategorija „Konkurētspēja izaugsmei un nodarbinātībai” Pieprasītā palielinājuma summa 1.a kategorijā ir 625,3 miljoni euro un attiecas uz šādām vienpadsmit budžeta pozīcijām: Budžeta pozīcija || Nosaukums || Maksājumi (euro) 02 04 01 01 || Kosmosa pētniecība || 43 000 000 02 04 01 02 || Drošības pētniecība || 35 000 000 02 05 01 || Eiropas Satelītu radionavigācijas programmas (EGNOS un Galileo) || 4 850 000 04 05 01 || Eiropas Pielāgošanās fonds globalizācijai (EGF) || 17 657 535 08 02 01 || Sadarbība – Veselība || 79 790 000 08 04 01 || Sadarbība – Nanozinātnes, nanotehnoloģijas, materiāli un jaunas ražošanas tehnoloģijas || 63 906 000 08 06 01 || Sadarbība – Vide (tostarp klimata pārmaiņas) || 39 113 000 08 10 01 || Idejas || 30 000 000 09 04 01 01 || Atbalsts sadarbībai pētniecības jomā saistībā ar informācijas un komunikācijas tehnoloģijām (IKT) || 30 000 000 15 02 22 || Mūžizglītības programma || 180 000 000 15 07 77 || Cilvēki || 102 000 000 Kopā || 625 316 535 02 04 01 01. Kosmosa pētniecība (+43 miljoni euro) Maksājumu apropriāciju izpilde šajā budžeta postenī 2012. gada oktobra vidū sasniedza 94,6 %. Ir nepieciešams palielinājums, lai segtu šādas nesamaksātas saistības: – līdzekļu saņēmēju pieprasītie starpposma un galīgie maksājumi, pamatojoties uz jau noslēgtajiem dotācijas nolīgumiem pēc 2007., 2008., 2009. un 2010. gada uzaicinājumiem iesniegt priekšlikumus. Tās ir līgumsaistības un juridiski pienākumi (nesamaksāto saistību daļa); – priekšfinansējuma maksājumi par nesamaksātajām saistībām, pamatojoties uz jau noslēgtajiem dotācijas nolīgumiem (7 projekti) saskaņā ar uzaicinājumu iesniegt priekšlikumus FP7-SPACE-2011-1. Termiņš visu dotācijas nolīgumu noslēgšanai saskaņā ar minēto uzaicinājumu iesniegt priekšlikumus ir 2012. gada beigas; – priekšfinansējuma maksājumi, pamatojoties uz jaunajiem dotācijas nolīgumiem, kas jānoslēdz saskaņā ar uzaicinājumu iesniegt priekšlikumus FP7-SPACE-2012-1. Dotācijas būtu jāpiešķir līdz 2012. gada beigām (attiecas uz 42 projektiem). 02 04 01 02. Drošības pētniecība (+35 miljoni euro) Maksājumu apropriāciju izpilde šajā budžeta postenī oktobra vidū sasniedza 100 %. Ir nepieciešams palielinājums, lai segtu šādas nesamaksātas saistības: – līdzekļu saņēmēju pieprasītie starpposma un galīgie maksājumi, pamatojoties uz jau noslēgtajiem dotācijas nolīgumiem pēc 2007., 2008., 2009. un 2010. gada uzaicinājumiem iesniegt priekšlikumus. Tās ir līgumsaistības un juridiski pienākumi (nesamaksāto saistību daļa); – priekšfinansējuma maksājumi par nesamaksātajām saistībām, pamatojoties uz jau noslēgtajiem dotācijas nolīgumiem (33 projekti) saskaņā ar uzaicinājumu iesniegt priekšlikumus FP7-SEC-2011-1. Termiņš visu dotācijas nolīgumu noslēgšanai saskaņā ar minēto uzaicinājumu iesniegt priekšlikumus ir 2012. gada beigas; – priekšfinansējuma maksājumi, pamatojoties uz jaunajiem dotācijas nolīgumiem, kas jānoslēdz saskaņā ar uzaicinājumu iesniegt priekšlikumus FP7-SEC-2012-1. Dotācijas būtu jāpiešķir līdz 2012. gada beigām (attiecas uz 7 projektiem). 02 05 01. Eiropas satelītu radionavigācijas programmas (EGNOS un Galileo) (+4,9 miljoni euro) Pieprasīts palielinājums 4,9 miljonu euro apmērā, lai Komisija varētu izpildīt savas līgumsaistības (nesamaksāto saistību segšana) saskaņā ar Deleģēšanas nolīgumu, kas noslēgts ar Eiropas Kosmosa aģentūru (EKA). Vispārējā pārvietojumā jau ir pieprasīta summa 17,2 miljonu euro apmērā. Maksājumu apropriācijas tiks izmantotas, lai segtu otro gada maksājumu saskaņā ar nolīgumu ar EKA un lai finansētu papildu publiskos iepirkumus, kas sākti 2011. gadā (8 papildu satelīti + Ariane 5 pielāgošana + nodevas). Šie ir juridiski pienākumi. 04 05 01. Eiropas Pielāgošanās fonds globalizācijai (EGF) (+17,7 miljoni euro) 2012. gada budžetā EGF budžeta pozīcijā apstiprinātās maksājumu apropriācijas 50 miljonu euro apmērā ir izlietotas. Palielinājums ir nepieciešams, lai segtu maksājumus piecām lietām, attiecībā uz kurām priekšlikums izmantot līdzekļus no EGF tiks iesniegts oktobra beigās/novembra sākumā. Minētās lietas attiecas uz pieteikumiem no Dānijas, Spānijas, Itālijas, Austrijas, Rumānijas un Somijas. 08 02 01. Sadarbība – Veselība (+79,8 miljoni euro) Oktobra vidū no šīs pozīcijas veikto maksājumu apmērs sasniedza 97,1 %. Palielinājums ir nepieciešams, lai segtu starpposma un galīgos maksājumus, kas saistīti ar iepriekšējiem uzaicinājumiem iesniegt priekšlikumus (FP-7-Health-2007/2008/2009/2010), par kopējo summu 9,8 miljonu euro apmērā. Tas attieksies uz maksājumiem 40 projektiem un ļaus izvairīties no kavējuma procentiem vai samazināt tos. Papildu summa 70 miljonu euro apmērā ir saistīta ar uzaicinājumu iesniegt priekšlikumus FP-7-Health-2012-Innovation-1 2012. Šis uzaicinājums tika izsludināts 2011. gada jūlijā ar pieteikumu iesniegšanas termiņu 2011. gada 4. oktobrī un 2012. gada 8. februārī (divpakāpju procedūrai). Tagad ir jānodrošina priekšfinansējums izraudzītajiem projektiem, lai izvairītos no kavējumiem šo pētniecības projektu īstenošanā. 08 04 01. Sadarbība — Nanozinātnes, nanotehnoloģijas, materiāli un jaunas ražošanas tehnoloģijas (+63,9 miljoni euro) Oktobra vidū no šīs pozīcijas veikto maksājumu apmērs sasniedza 83,4 %. Palielinājums ir nepieciešams, lai segtu starpposma un galīgos maksājumus, kas saistīti ar iepriekšējiem uzaicinājumiem iesniegt priekšlikumus laikposmā no 2009. līdz 2011. gadam. Finansējumu saņems 35 dotācijas nolīgumi, ļaujot izvairīties no kavējuma procentiem vai samazināt tos. Tāpat ir jāveic priekšfinansējuma maksājumi par 2012. gada uzaicinājumiem iesniegt priekšlikumus (FP7-NMP-2012-LARGE, FP7-NMP-2012-SMALL un FP7-NMP-2012-SME), lai izvairītos no kavējumiem šo pētniecības projektu īstenošanā. 08 06 01. Sadarbība – Vide (tostarp klimata pārmaiņas) (+39,1 miljons euro) Šī korekcija attiecas uz priekšfinansējuma maksājumiem saistībā ar 2012. gada uzaicinājumiem iesniegt priekšlikumus un konkrēti ar FP7-ENV-2012-divpakāpju uzaicinājumiem. Izvērtēšanai un sarunām paredzētie termiņi tika pielāgoti, ņemot vērā 2012. gadā pieņemtos jaunos mērķus (260 dienas no uzaicinājuma noslēguma datuma līdz brīdim, kad noslēgti 75 % no visiem dotācijas nolīgumiem). Attiecīgi līdz oktobra beigām vajadzētu būt parakstītiem vismaz 75 % no visiem dotācijas nolīgumiem, par kuriem panākta vienošanās, bet līdz gada beigām vajadzētu būt parakstītiem 95 – 100 %. Saskaņā ar Finanšu regulu priekšfinansējuma maksājumi būtu jāveic 45 dienu laikā pēc dotācijas nolīguma noslēgšanas. Papildu summa 39,1 miljona euro apmērā ir nepieciešama, lai veiktu priekšfinansējuma maksājumus par apmēram 15 dotācijas nolīgumiem (pavisam pēc šā uzaicinājuma ir panākta vienošanās par 43 nolīgumiem). Šis palielinājums ir būtisks arī tādēļ, lai izvairītos no kavējumiem šo pētniecības projektu īstenošanā. 08 10 01. Idejas (+30 miljoni euro) Pieprasītais palielinājums attiecas uz priekšfinansējuma maksājumiem saistībā ar 2012. gada uzaicinājumiem iesniegt priekšlikumus (progresa dotācijas un starta dotācijas 2012. gadam). Šo uzaicinājumu izvērtēšanai un sarunām paredzētie termiņi tika saīsināti. Apmēram 35 – 40 iepriekšējā finansējuma maksājumi ir jāveic no šīm papildu apropriācijām. Šis palielinājums ļaus izvairīties no kavējumiem šo pētniecības projektu īstenošanā. 09 04 01 01. Atbalsts sadarbībai pētniecības jomā saistībā ar informācijas un komunikācijas tehnoloģijām (IKT) (+30 miljoni euro) Šābrīža sarunu gaita par Septītās pamatprogrammas IKT sadarbības projektiem, kas izraudzīti no 8 uzaicinājumā iesniegtajiem priekšlikumiem, nosaka, ka nepieciešami lielāki priekšfinansējuma maksājumi nekā sākotnēji paredzēts tiem projektiem, kurus plānots sākt laikposmā no 2012. gada septembra līdz decembrim. Konkrēti sagaidāms, ka līdz gada beigām tiks veikti 231 priekšfinansējuma maksājumi saistībā ar 2012. gada uzaicinājumiem. Turklāt līdz gada beigām būs jāapmaksā arī 235 izmaksu atlīdzināšanas pieprasījumi par iepriekšējos uzaicinājumos izraudzītajiem projektiem. Papildus pieprasītā summa 30 miljonu euro apmērā ir absolūti minimālā summa, lai izpildītu saistības pret trešajām personām. Maksājumu izpildes likme oktobra vidū (70,0 %) ir jāskata paātrinātās samaksas kontekstā, jo gads tuvojas noslēgumam un pozīcijā atlikušās summas tiks izlietotas līdz decembra sākumam. 15 02 22. Mūžizglītības programma (+180 miljoni euro) No Mūžizglītības programmai pieejamās budžeta nevar segt visas līdz gada beigām nepieciešamās maksājumu apropriāciju vajadzības, jo oktobra vidū maksājumi bija veikti jau 99,4 % apmērā. Šobrīd nav iespējams veikt starpposma maksājumus (160,7 miljoni euro), kas ir jāveic atbilstoši to nolīgumu noteikumiem, kas noslēgti ar valstu aģentūrām. Papildu summa 19,3 miljonu euro apmērā ir nepieciešama, lai segtu priekšfinansējuma maksājumus, starpposma un galīgos maksājumus atsevišķos projektos, ko pārrauga Izglītības, audiovizuālās jomas un kultūras izpildaģentūra (EACEA). 15 07 77. Cilvēki (+102 miljoni euro) Palielinājums ļaus Pētniecības izpildaģentūrai (REA) veikt maksājumus, kuru termiņš ir līdz 2012. gada beigām. Oktobra vidū maksājumi bija veikti 84,9 % apmērā. No pieprasītās summas vairāk nekā 70 % attiecas uz maksājumiem par nesamaksātajām saistībām, kuras Komisija ir uzņēmusies pirms 2012. gada. Atlikums attiecas uz priekšfinansējuma maksājumiem par jaunajiem dotācijas nolīgumiem, kas jāparaksta atbilstoši 2012. gada uzaicinājumiem iesniegt priekšlikumus un kuru termiņš dotācijas piešķiršanai ir 2012. gada beigas. 3.2. 1.b kategorija "Kohēzija izaugsmei un nodarbinātībai" Pieprasītā palielinājuma summa 1.b kategorijā ir 7170,5 miljoni euro un attiecas uz šādām četrpadsmit budžeta pozīcijām: Budžeta pozīcija || Nosaukums || Maksājumi (euro) 04 02 01 || Eiropas Sociālā fonda (ESF) izpilde – 1. mērķis (2000.–2006. gads) || 189 000 000 04 02 02 || Īpaša programma mieram un saskaņai Ziemeļīrijā un Īrijas robežapgabalos (2000.–2006. gads) || 9 000 000 04 02 04 || Eiropas Sociālā fonda (ESF) izpilde – 2. mērķis (2000.–2006. gads) || 2 000 000 04 02 17 || Eiropas Sociālais fonds (ESF) – Konverģence || 1 837 000 000 04 02 19 || Eiropas Sociālais fonds (ESF) – Reģionālā konkurētspēja un nodarbinātība || 1 060 000 000 04 02 20 || Eiropas Sociālais fonds (ESF) – Operatīvā tehniskā palīdzība (2007.–2013. gads) || 3 500 000 13 03 01 || Eiropas Reģionālās attīstības fonda (ERAF) pabeigšana – 1. mērķis (2000.–2006. gads) || 790 000 000 13 03 04 || Eiropas Reģionālās attīstības fonda (ERAF) pabeigšana – 2. mērķis (2000.–2006. gads) || 80 000 000 13 03 13 || Kopienas iniciatīvas „Interreg III” pabeigšana (2000.–2006. gads) || 50 000 000 13 03 16 || Eiropas Reģionālās attīstības fonds (ERAF) – Konverģence || 1 400 000 000 13 03 19 || Eiropas Reģionālās attīstības fonds (ERAF) – Eiropas teritoriālā sadarbība || 400 000 000 13 04 01 || Kohēzijas fonds – Iepriekšējo projektu pabeigšana (līdz 2007. gadam) || 250 000 000 13 04 02 || Kohēzijas fonds || 1 100 000 000 Kopā || 7 170 500 000 Attiecībā uz iepriekšējā perioda no 2000. līdz 2006. gadam programmas pabeigšanu Komisija ir gatava veikt galīgā atlikuma maksājumus par daudzām programmām, bet atbilstošās apropriācijas dažādās attiecīgajās budžeta pozīcijās ir vai nu pilnībā izlietotas, vai drīzumā tiks izlietotas. Tādēļ nepieciešams 2012. gada budžetā palielināt maksājumu apropriācijas, jo attiecīgas apropriācijas 2013. gada budžeta projektā netika ietvertas. Attiecībā uz jaunajām programmām laikposmā no 2007. līdz 2013. gadam, maksājuma pieteikumu, kas saņemti no dalībvalstīm 15. oktobrī, summa ir lielāka par to maksājuma pieteikumu summu, kas par to pašu periodu tika iesniegti pagājušajā gadā. Tāpat Komisijai 2012. gada bija budžetā jāiekļauj pagājušā gada maksājumu apropriācijas, kuras varēja samaksāt 2011. gadā, ja apropriācijas būtu bijušas pieejamas. Tā kā pieejamo apropriāciju summa ir tikai nedaudz lielāka par pagājušā gada summu, ir nepieciešams palielināt maksājumu apropriācijas, lai izpildītu juridiskos pienākumus un izvairītos no tā, ka gada beigās maksājumu apropriāciju nesamaksātā daļa ir pārmērīgi liela, kas varētu radīt grūtības šo apropriāciju pārvaldīšanai 2013. gadā. 04 02 01. Eiropas Sociālā fonda (ESF) izpilde – 1. mērķis (2000.–2006. gads) (+189 miljoni euro) Jau oktobra sākumā šīs budžeta pozīcijas maksājumu apropriācijas bija pilnībā izlietotas (izpilde 99,8 % apmērā). Papildu summa ir nepieciešama maksājumiem saistībā ar programmas slēgšanu un attiecas tikai uz neapstrīdētām summām, pamatojoties uz slēgšanas dokumentu detalizētu analīzi. 04 02 02. Īpaša programma mieram un saskaņai Ziemeļīrijā un Īrijas robežapgabalos (2000.–2006. gads) (+9 miljoni euro) Papildu maksājumu apropriācijas šajā pozīcijā ir nepieciešamas, lai veiktu slēgšanas maksājumus par šīs programmas slēgšanu līdz gada beigām. 2012. gada budžetā šajā pozīcijā nebija ietvertas maksājumu apropriācijas. 04 02 04. Eiropas Sociālā fonda (ESF) izpilde – 2. mērķis (2000.–2006. gads) (+2 miljoni euro) Šajā budžeta pozīcijā pieejamās apropriācijas bija gandrīz izlietotas oktobra vidū (atlikuši mazāk nekā 2 miljoni euro). Ir nepieciešams papildu palielinājums 2 miljonu euro apmērā, lai segtu atlikušo summu par divām programmām, kuras var slēgt. 04 02 17. Eiropas Sociālais fonds (ESF) — Konverģence (+1837 miljoni euro) Aplēse par maksājumu apropriāciju vajadzībām šajā budžeta pozīcijā ir palielināta, ņemot vērā Komisijas jaunāko izpildes analīzi attiecībā uz Eiropas Sociālo fondu. Pieejamo apropriāciju izpilde oktobra vidū sasniedza 96,3 %, un ir nepieciešamas papildu maksājumu apropriācijas, lai segtu vajadzības līdz gada beigām, un drīz būs panākta pilnīga izpilde. Pērn tajā pašā laikā izpilde bija 74 % no gada beigu rādītāja. 04 02 19. Eiropas Sociālais fonds (ESF) — Reģionālā konkurētspēja un nodarbinātība (+1060 miljoni euro) Aplēse par maksājumu apropriāciju vajadzībām šajā budžeta pozīcijā ir palielināta, ņemot vērā Komisijas jaunāko izpildes analīzi attiecībā uz Eiropas Sociālo fondu. Kopš oktobra sākuma apropriācijas šajā budžeta pozīcijā ir pilnība izlietotas un iesniegtie maksājuma pieteikumi ir bloķēti, gaidot palielinājumu šajā budžeta pozīcijā. Iesniegtie pieprasījumi attiecas uz 14 dalībvalstīm un jo īpaši Vāciju un Apvienoto Karalisti. 04 02 20. Eiropas Sociālais fonds (ESF) — Operatīvā tehniskā palīdzība (2007.–2013. gads) (+3,5 miljoni euro) Oktobra vidū šīs pozīcijas izpilde sasniedza 99,6 % no pieejamajām apropriācijām. Nepieciešamas papildu maksājumu apropriācijas, lai segtu vajadzības līdz gada beigām. 13 03 01. Eiropas Reģionālās attīstības fonda (ERAF) pabeigšana – 1. mērķis (2000.–2006. gads) (+790 miljoni euro) Darbības programmu saistībā ar šo budžeta pozīciju slēgšana notiek ļoti strauji. Oktobra vidū izpilde sasniedza 95,7 % no pieejamajām apropriācijām. Papildu summa ir nepieciešama maksājumiem saistībā ar programmas slēgšanu un attiecas tikai uz neapstrīdētam summām, pamatojoties uz slēgšanas dokumentu detalizētu analīzi. 13 03 04. Eiropas Reģionālās attīstības fonda (ERAF) pabeigšana – 2. mērķis (+80 miljoni euro) Oktobra vidū izpilde procentuāli sasniedza 94,2 % no pieejamajām apropriācijām. Programmu slēgšana notiek ļoti strauji un atlikušās maksājumu apropriācijas nebūs pietiekamas, lai segtu neapmaksātās vajadzības saistībā ar neapstrīdētajām summām, pamatojoties uz slēgšanas dokumentu detalizētu analīzi. Tādēļ, lai veiktu šos slēgšanas maksājumus, ir nepieciešamas papildu maksājumu apropriācijas. 13 03 13. Kopienas iniciatīvas „Interreg III” pabeigšana (2000.–2006. gads) (+50 miljoni euro) Oktobra vidū maksājumu apropriācijas šajā pozīcijā bija pilnībā izlietotas. Papildu summa ir nepieciešama maksājumiem saistībā ar programmu slēgšanu un attiecas tikai uz neapstrīdētām summām, pamatojoties uz slēgšanas dokumentu detalizētu analīzi. 13 03 16. Eiropas Reģionālās attīstības fonds (ERAF) — Konverģence (+1400 miljoni euro) Aplēse par maksājumu apropriāciju vajadzībām šajā budžeta pozīcijā ir palielināta, ņemot vērā Komisijas jaunāko izpildes analīzi attiecībā uz Eiropas Reģionālās attīstības fondu. Šīs analīzes rezultāti norāda uz to, ka līdz gada beigām no dalībvalstīm sagaidāmo maksājuma pieteikumu summa būtiski pārsniegs pieejamo apropriāciju summu. Nepieciešamā maksājumu summa ir lielāka nekā paredzēts pamatā tādēļ, ka dažus no 2011. gadā saņemtajiem maksājuma pieteikumiem varēja apmaksāt tikai 2012. gadā (apmēram 4,6 miljardi euro šajā budžeta pozīcijā). Oktobra vidū šīs pozīcijas maksājumu apropriāciju izpilde sasniedza 77,5 % salīdzinājumā ar 68,4 % izpildi pērn tajā pašā laikā. 13 03 19. Eiropas Reģionālās attīstības fonds (ERAF) — Eiropas teritoriālā sadarbība (+400 miljoni euro) Oktobra sākumā šīs pozīcijas izpilde sasniedza jau 99,7 % no pieejamajām apropriācijām. Pērn tajā pašā laikā izpilde bija 60 % no gada beigu rādītāja. Ir nepieciešamas papildu apropriācijas, lai segtu maksājumu pieteikumus, ko iesniegs dalībvalstis. 13 04 01. Kohēzijas fonds – Iepriekšējo projektu pabeigšana (līdz 2007. gadam) (+250 miljoni euro) Nepieciešamā maksājumu summa ir lielāka nekā paredzēts pamatā tādēļ, ka Kohēzijas fonda projektu slēgšana šogad notiek ļoti strauji un prognozes norāda uz to, ka šī tendence turpināsies. Oktobra vidū šīs pozīcijas maksājumu apropriāciju izpilde sasniedza jau 92,9 % no pieejamajām apropriācijām (salīdzinājumā ar izpildi pērn tajā pašā laikā – 52 %). 13 04 02. Kohēzijas fonds (+1100 miljoni euro) Aplēse par maksājumu apropriāciju vajadzībām šajā budžeta pozīcijā ir palielināta, ņemot vērā Komisijas jaunāko izpildes analīzi attiecībā uz Kohēzijas fondu. Šīs analīzes rezultāti norāda uz to, ka no dalībvalstīm sagaidāmo maksājuma pieteikumu summa būtiski pārsniegs pieejamo apropriāciju summu. Oktobra vidū šīs pozīcijas maksājumu apropriāciju izpilde sasniedza jau 76,2 %, kas ir ievērojami augstāks rādītājs salīdzinājumā ar izpildi pērn tajā pašā laikā (48 %), turklāt ir sagaidāmi jauni maksājuma pieteikumi. 3.3. 2. kategorija „Dabas resursu saglabāšana un pārvaldība” Pieprasītā palielinājuma summa 2. kategorijā ir 1169 miljoni euro un attiecas uz šādām trim budžeta pozīcijām: Budžeta pozīcija || Nosaukums || Maksājumi (euro) 05 04 02 01 || Eiropas Lauksaimniecības virzības un garantiju fonda Virzības nodaļas darbības beigšana – 1 mērķa reģioni (2000.–2006. gads) || 111 000 000 05 04 05 01 || Lauku attīstības programmas || 1 041 000 000 17 04 01 01 || Dzīvnieku slimību apkarošanas un uzraudzības programmas un to dzīvnieku fiziskā stāvokļa uzraudzība, kuri varētu radīt draudus sabiedrības veselībai saistībā ar kādu ārēju faktoru — Jauni pasākumi || 17 000 000 Kopā || 1 169 000 000 05 04 02 01. Eiropas Lauksaimniecības virzības un garantiju fonda Virzības nodaļas darbības beigšana – 1 mērķa reģioni (2000.–2006. gads) (+111 miljoni euro) Atlikušās maksājumu apropriācijas nebūs pietiekamas, lai veiktu visus slēgšanas maksājumus, kas paredzēti 2012. gadā. Tam par iemeslu ir vairāku nozīmīgu programmu, konkrēti Spānijā, Itālijā un Portugālē, slēgšana 2012. gadā, un to slēgšanas process šobrīd tuvojas noslēgumam. 05 04 05 01. Lauku attīstības programmas (+1041 miljons euro) Galīgie maksājumi, kas no 2012. gada budžeta jāveic saskaņā ar lauku attīstības programmām, attiecas uz dalībvalstu trešā ceturkšņa izdevumu deklarācijām, kuras Komisijā jāiesniedz vēlākais līdz 10. novembrim. Dalībvalstu pārskatītās prognozes, ko Komisija saņēma septembra sākumā, liecina, ka 2007.–2013. gada lauku attīstības programmām pieejamās maksājumu apropriācijas nebūs pietiekamas, lai segtu vajadzības. Jāatzīmē, ka dažu pēdējo gadu laikā prognozes mēdza ievērojami pārsniegt deklarācijās prasītās summas (2011. gadā par 11 %). Tādēļ Komisijas nostāja ir piesardzīga un tā pieprasa papildu maksājumu apropriācijas, pamatojoties uz minētajām pārskatītajām prognozēm piemēroto samazinājumu 15 % apmērā. Tas paredzētu trešā ceturkšņa izdevumu deklarācijas līdzīgā apmērā kā pagājušajā gadā. Komisija rūpīgi sekos līdzi iesniegtajām trešā ceturkšņa izdevumu deklarācijām un informēs budžeta lēmējinstitūciju par jebkādām izmaiņām papildu vajadzībās attiecībā uz maksājumu apropriācijām. 17 04 01 01. Dzīvnieku slimību apkarošanas un uzraudzības programmas un to dzīvnieku fiziskā stāvokļa uzraudzība, kuri varētu radīt draudus sabiedrības veselībai saistībā ar kādu ārēju faktoru — Jauni pasākumi (+17 miljoni euro) Papildu maksājumu apropriācijas ir nepieciešamas, lai segtu nesamaksātās saistības pret dalībvalstīm atbilstoši 2010. gadā un vēl agrāk pieņemtajām dzīvnieku slimību apkarošanas programmām, kā arī 2011. gada programmu īstenošanai, kurās ir augstākas līdzfinansēšanas likmes. Ir nepieciešami 17 miljoni euro, lai atlīdzinātu dalībvalstīm programmu priekšfinansējumu. Tomēr, ņemot vērā saistības, labvēlīgā situācija dzīvnieku veselības jomā 2012. gadā nozīmēja to, ka visas nepieciešamās saistības jau ir izpildītas, tādējādi atlikušās saistību apropriācijas 2012. gadā nebūs nepieciešamas (skatīt 4. iedaļu). 3.4. 3.a kategorija „Brīvība, drošība un tiesiskums” Pieprasītā palielinājuma summa 3.a kategorijā ir 10 miljoni euro un attiecas uz vienu budžeta pozīciju: Budžeta pozīcija || Nosaukums || Maksājumi (euro) 18 02 09 || Eiropas Atgriešanās fonds || 10 000 000 Kopā || 10 000 000 18 02 09. Eiropas Atgriešanās fonds (+10 miljoni euro) 2012. gadā Eiropas Atgriešanās fondam piešķirtās maksājumu apropriācijas nav pietiekamas, lai veiktu pirmos priekšfinansējuma maksājumus par 2012. gada programmām saskaņā ar juridisko pamatu, kas paredz, ka attiecīgo saistību priekšfinansējums 50 % apmērā tiek apmaksāts automātiski, pieņemot valsts gada programmas. Tādēļ tiek pieprasīts palielinājums 10 miljonu euro apmērā, lai varētu veikt pirmā priekšfinansējuma atlikušos maksājumus dalībvalstīm. 3.5. 4. kategorija „ES – globālo procesu dalībniece” Pieprasītā palielinājuma summa 4. kategorijā ir 67,1 miljons euro un attiecas uz šādām četrām budžeta pozīcijām: Budžeta pozīcija || Nosaukums || Maksājumi (euro) 19 08 01 03 || Eiropas kaimiņattiecības un partnerība, finansiālā sadarbība ar Austrumeiropas valstīm || 12 000 000 21 05 01 01 || Veselība || 14 400 000 23 02 01 || Humānā palīdzība || 23 687 548 23 02 02 || Pārtikas palīdzība || 17 000 000 Kopā || 67 087 548 19 08 01 03. Eiropas kaimiņattiecības un partnerība, finansiālā sadarbība ar Austrumeiropas valstīm (+12 miljoni euro) Pēc gada vidū veiktā izvērtējuma pārskata 2012. gada maksājumu vajadzības tika pārskatītas un atjauninātas, un šobrīd nepieciešami 83 miljoni euro maksājumu apropriāciju. To lielākā daļa tiks nodrošināta ar iekšējo resursu pārvietošanu, tomēr vēl ir jāsedz starpība 12 miljonu euro apmērā. Pēdējo trīs finanšu gadu laikā šā budžeta posteņa izpilde ir bijusi 100 % apmērā vai tuvu tam. Tā ir pozīcija, kurā divu galveno strukturālo iemeslu dēļ gada beigās notiek paātrināta samaksa. Pirmkārt, gada rīcības plāna process, kurā gada pirmajā pusē galvenā uzmanība ir pievērsta saistībām. Otrkārt, Eiropas kaimiņattiecību politikas austrumu virzienam raksturīgie lieli maksājumi, kas parasti ir budžeta atbalsta daļas un priekšfinansējuma maksājumi ieguldījumu instrumentos (piem., Kaimiņattiecību politikas ieguldījumu mehānisms un Eiropas un Vidusjūras reģiona valstu Ieguldījumu un partnerības instruments (FEMIP)). Šie maksājumi ir diezgan prognozējami un parasti tiek veikti gada beigās. 21 05 01 01. Veselība (+14,4 miljoni euro) Oktobra sākumā no šīs pozīcijas veikto maksājumu apmērs sasniedza 100 %. Kopējam palielinājumam 29 miljonu euro apmērā 14,6 miljonu euro varētu nodrošināt ar vispārējo pārvietojumu. Atlikušie 14,4 miljoni euro tiek pieprasīti šajā budžeta grozījumā. No šīs budžeta pozīcijas šobrīd ir jāsedz 128 dotācijas nolīgumi un 13 ieguldījumu nolīgumi, kas noslēgti ar starptautiskajām organizācijām. Nepieciešamā maksājumu apropriāciju summa ir lielāka nekā sākotnēji prognozēts maksājumu pieteikumu dēļ, kas saņemti saistībā ar 2011. gada beigās un 2012. gada sākumā noslēgtajiem līgumiem. Jāatzīmē, ka: – atlases procedūrā līgumi, kas iesniegti saskaņā ar uzaicinājumiem iesniegt priekšlikumus par Nevalstisko dalībnieku spēju veidošanu piekļuvei iespējām HIV/AIDS profilakses, ārstēšanas un aprūpes jomā Eiropas kaimiņattiecību un partnerības instrumenta ietvaros, tika noslēgti tikai 2011. gada decembra beigās, tādēļ pirmie maksājumi saskaņā ar šiem līgumiem tika pārnesti no 2011. gada uz 2012. gadu; – pirmie maksājumi, kas bija jāveic saskaņā ar 2011. gada ieguldījumu nolīgumu ar ANO Iedzīvotāju fondu (UNFPA) netika veikti pilnībā 2011. gadā, kā rezultātā atlikusī starpība ir jāsedz no 2012. gada apropriācijām. Laikā, kad tika iesniegts 2012. gada budžeta projekts (2011. gada aprīlis), 2012. gada rīcības programma vēl nebija konkretizēta, tādēļ visas maksājumu vajadzības un to sekas vēl nebija noteiktas; – galīgais maksājums Vakcīnu un imunizācijas globālajai aliansei, kas sākotnēji bija paredzēts 2013. gadā, būs jāveic 2012. gadā, jo projekts tika pabeigts ātrāk nekā plānots. 23 02 01. Humānā palīdzība (+23,7 miljoni euro) Humānās palīdzības budžeta pozīcijā sākotnējā maksājumu apropriāciju summa, kā to bija apstiprinājušas budžeta lēmējinstitūcijas, bija par 35 miljoniem euro mazāka nekā saistību apropriāciju summa. Vienlaikus 2012. gadam nepieciešamā maksājumu apropriāciju summa tuvojas saistību apropriāciju summai, un pēdējā nesamaksāto saistību summa (2010./2011.g.), kas vēl ir jāsedz, ir 159 miljoni euro. Oktobra vidū no šīs budžeta pozīcijas veikto maksājumu apmērs sasniedza 99 %. Turklāt humānās palīdzības budžeta pozīcijas summa tika palielināta par 150 miljoniem euro saistību apropriācijās, lai risinātu humānās krīzes Sudānā, Dienvidsudānā, Jemenā, Sīrijā, Āfrikas ragā un Pakistānā. Palielinājums tika veikts, izmantojot rezervi palīdzībai ārkārtas gadījumos (EAR) un pārvietojot resursus 4. kategorijā. Attiecīgais palielinājums maksājumu apropriācijās bija tikai 58 % no saistību apropriācijām, vienlaikus, uzsākot humānās palīdzības operācijas, Komisija veic priekšfinansējuma maksājumus 80 % apmērā. Tādēļ Komisija savos pārvietojuma pieprasījumos budžeta lēmējinstitūcijām ir īpaši norādījusi, ka vēlāk gada laikā varētu tikt pieprasīti līdzekļi papildu maksājumiem. No nepieciešamās summas 88 miljonu euro apmērā 64,3 miljoni euro jau ir pieprasīti vispārējā pārvietojumā. 23 02 02. Pārtikas palīdzība (17 miljoni euro) Pārtikas palīdzības budžeta pozīcijā sākotnējā maksājumu apropriāciju summa, kā to bija apstiprinājusi budžeta lēmējinstitūcija, bija par 21 miljonu euro mazāka nekā saistību apropriāciju summa. Vienlaikus 2012. gadam nepieciešamā maksājumu apropriāciju summa tuvojas saistību apropriāciju summai, un pēdējā nesamaksāto saistību summa (2010./2011.g.), kas vēl ir jāsedz, ir 63 miljoni euro. Oktobra sākumā no šīs budžeta pozīcijas veikto maksājumu apmērs sasniedza 100 %. Pārtikas palīdzības budžeta pozīcijas summa tika palielināta par 90 miljoniem euro saistību apropriācijās, lai risinātu humānās krīzes Sāhelā, Sudānā/Dienvidsudānā un pārtikas krīzi Āfrikas ragā. Palielinājums tika panākts, izmantojot rezervi palīdzībai ārkārtas gadījumos un pārvietojot resursus 4. kategorijā. Attiecīgais palielinājums maksājumu apropriācijās bija tikai 19 % no saistību apropriācijām, lai gan, uzsākot humānās palīdzības operācijas, Komisija veic iepriekšējā finansējuma maksājumu 80 % apmērā. Tādēļ Komisija savos pārvietojuma pieprasījumos budžeta lēmējinstitūcijai jau ir norādījusi, ka vēlāk gada laikā varētu tikt pieprasīti līdzekļi papildu maksājumiem. No nepieciešamās summas 51 miljona euro apmērā 34 miljoni euro jau ir pieprasīti vispārējā pārvietojumā. 4. Saistību apropriāciju un maksājumu apropriāciju samazinājums Komisija ir konstatējusi virkni budžeta posteņu, kuros daļa pieejamo saistību apropriāciju netiks izmantota līdz gada beigām, tādēļ tā ierosina atbilstoši samazināt budžetā paredzētās saistību apropriācijas. Dažos gadījumos ir pieejama arī atbilstoša maksājumu apropriāciju summa, un tā tiek pārvietota budžeta grozījumā. Attiecīgā samazinājuma kopējā summa ir 133,4 miljoni euro saistību apropriācijām un 47,4 miljoni euro maksājumu apropriācijām. Pilnīgs saraksts pa kategorijām ir izklāstīts turpmāk: Budžeta pozīcija || Kategorija || Saistības euro || Maksājumi euro || Pamatojums 09 02 04 01 || Eiropas Elektronisko komunikāciju regulatoru iestāde (BEREC) – Birojs – Ieguldījumi 1. un 2. sadaļā || - 1 102 937 || || 2012. gada 19. augustā BEREC biroja vadības komiteja apstiprināja grozītu aģentūras budžetu. Ierosinātais saistību apropriāciju samazinājums atbilst starpībai starp ES subsīdiju aģentūrai, kas apstiprināta 2012. gada budžetā, un grozīto BEREC biroja budžetu. 26 02 01 || Pakalpojumu, piegādes un darbu publisko līgumu piešķiršanas un izsludināšanas kārtība || - 1 600 000 || || Pretēji sākotnējai prognozei 2012. gada pirmajos trīs ceturkšņos tika novērots ievērojams kritums iestāžu publikāciju un citu publisko paziņojumu skaita ziņā. Turklāt 2012. gada decembrī stāsies spēkā jaunais līgums par zemākām izdošanas izmaksām. Visi minētie fakti rada saistību apropriāciju pārpalikumu. 29 02 03 || 2008.–2012. gada Savienības Statistikas programma || - 5 000 000 || || Projektu regulai par ES drošības apsekojumu Komisija pieņēma 2011. gada jūnijā, un šobrīd tas tiek apspriests Padomē un Parlamentā. Saskaņā ar Komisijas priekšlikumu dalībvalstīm 2012. gadā būtu jāveic ES drošības apsekojums (SASU). Eurostat ir atvēlējis nepieciešamos budžeta līdzekļus 2012. gadam, lai apsekojumu veiktu nekavējoties pēc regulas pieņemšanas. Likumdošanas procesā kļuva acīmredzams, ka vienošanās starp Eiropas likumdevējiem panākšanai būs nepieciešams vairāk laika, un regulu paredzēts pieņemt 2013. gadā – vienu gadu vēlāk nekā sākotnēji plānots. Sākotnēji šim projektam bija atvēlēta summa 6 miljonu euro apmērā, no kuras 5 miljoni euro netiks izmantoti, un tādēļ tos var piešķirt atkārtoti. Kopā 1.a kategorijā || - 7 702 937 || 0 || 05 04 05 02 || ELFLA operatīvā tehniskā palīdzība || - 13 000 000 || || Sagaidāms, ka pieejamās saistību apropriācijas netiks pilnībā izlietotas, kā rezultātā būs pārpalikums 13 miljonu euro apmērā. Šīs pozīcijas neizpilde 2012. gadā jau ir ņemta vērā 2013. gada budžeta projektā. 11 03 01 || Starptautiski nolīgumi zivsaimniecības nozarē || - 49 606 || - 76 191 || Dažas apropriācijas nav nepieciešamas pēc visu nepieciešamo saistību izpildes saistībā ar starptautiskajiem nolīgumiem zivsaimniecības nozarē, kuri ir spēkā 2012. gadā, un pēc dažu nesamaksāto saistību izpildes (nozaru atbalsts Madagaskaras un Kiribati nolīgumiem un kompensācija, kas par 2010. gadu pienācās Gvinejas Republikai). 11 03 02 || Iemaksas starptautiskām organizācijām || - 798 015 || || Ikgadējais finansiālais ieguldījums divām reģionālajām organizācijām šogad nebija jāveic, jo aizkavējās šo organizāciju pilnvaru stāšanās spēkā. Turklāt valūtas kursa svārstību dēļ izmaksas bija zemākas. 11 03 04 || Eiropas Savienības finanšu iemaksas institūcijām, kas izveidotas ar ANO 1982. gada Jūras tiesību konvenciju || - 33 234 || - 22 877 || Ikgadējais finansiālais ieguldījums bija mazāks nekā sākotnēji paredzēts. 11 06 11 || Eiropas Zivsaimniecības fonds (EZF) – Operatīva tehniskā palīdzība || - 477 119 || || Ieguldījums 2012. gadā veiktajām darbībām bija mazāks nekā sākotnēji paredzēts. 11 07 02 || Zvejas resursu pārvaldības atbalsta pasākumi (zinātniskās bāzes pilnveidošana) || - 240 000 || || Apropriācija nav nepieciešama 2012. gadā, jo aizkavējusies pamatlīguma par zinātniskajām konsultācijām pabeigšana. 17 04 01 01 || Dzīvnieku slimību apkarošanas un uzraudzības programmas un to dzīvnieku fiziskā stāvokļa uzraudzība, kuri varētu radīt draudus sabiedrības veselībai saistībā ar kādu ārēju faktoru – Jauni pasākumi || - 57 640 000 || || Ņemot vērā labvēlīgo situāciju dzīvnieku veselības jomā 2012. gadā, visas nepieciešamās saistības jau ir izpildītas, tādējādi atlikušās saistību apropriācijas 2012. gadā nebūs nepieciešamas. 17 04 03 01 || Ārkārtas fondi epizootiskām slimībām un citām dzīvnieku infekcijām, kas apdraud sabiedrības veselību – Jauni pasākumi || - 4 400 000 || || Ņemot vērā labvēlīgo situāciju dzīvnieku veselības jomā 2012. gadā, pieprasījumi ieguldījumiem no ārkārtas fonda sasniegs tikai pusi no gada sākumā prognozētā apjoma. Maksājumu palielinājums 17 miljonu euro apmērā ir izklāstīts iepriekš 3. iedaļā. 17 04 07 01 || Dzīvnieku barības un pārtikas nekaitīgums un ar to saistītās darbības – Jauni pasākumi || - 3 380 000 || || Šogad tika finansēts mazāks darbību skaits nekā sākotnēji plānots. Kopā 2. kategorijā || - 80 017 976 || - 99 068 || 09 02 05 || Citi pasākumi audiovizuālajā un plašsaziņas līdzekļu jomā || - 40 741 || || Ierosinātais saistību apropriāciju samazinājums ir radies, atceļot iepirkuma procedūru pētījumam par uzņēmējdarbības modeļiem interneta satura piegādātājiem (SMART2012/0030), jo līdzīgu darbību ir īstenojis cits Komisijas dienests. Kopā 3.b kategorijā || - 40 741 || 0 || 40 02 41 || Diferencētas apropriācijas – Starptautiski nolīgumi zivsaimniecības nozarē (rezerve) || - 45 652 520 || - 47 252 520 || Vairāki nolīgumi, par kuriem šobrīd notiek sarunas (ar Maroku, Gabonu, Zālamana salām, Gvineju-Bisavu), netiks pieņemti līdz gada beigām. Tādēļ šim nolūkam rezervē paredzētās apropriācijas netiks izlietotas 2012. gadā. Kopā rezerves finansiālai palīdzībai || - 45 652 520 || - 47 252 520 || KOPSUMMA || - 133 414 172 || - 47 351 588 || 5. Kopsavilkuma tabula pa finanšu shēmas izdevumu kategorijām Finanšu shēmas izdevumu kategorija/apakškategorija || Finanšu shēma 2012. gadam || 2012. gada budžets (ieskaitot BG Nr. 1-3/2012 un BGP Nr. 4-5/2012) || BGP Nr. 6/2012 || 2012. gada budžets (ieskaitot BG Nr. 1-3/2012 un BGP Nr. 4-6/2012) SA || MA || SA || MA || SA || MA || SA || MA 1. ILGTSPĒJĪGA IZAUGSME || || || || || || || || 1.a Konkurētspēja izaugsmei un nodarbinātībai || 14 853 000 000 || || 15 403 000 000 || 11 482 916 106 || - 7 702 937 || 625 316 535 || 15 395 297 063 || 12 108 232 641 Rezerve || || || - 50 000 000 || || || || - 42 297 063 || 1.b Kohēzija izaugsmei un nodarbinātībai || 52 761 000 000 || || 52 752 576 141 || 43 835 746 321 || || 7 170 500 000 || 52 752 576 141 || 51 006 246 321 Rezerve || || || 8 423 859 || || || || 8 423 859 || Kopā || 67 614 000 000 || || 68 155 576 141 || 55 318 662 427 || - 7 702 937 || 7 795 816 535 || 68 147 873 204 || 63 114 478 962 Rezerve[12] || || || - 41 576 141 || || || || - 33 873 204 || 2. DABAS RESURSU SAGLABĀŠANA UN PĀRVALDĪBA || || || || || || || || Tostarp ar tirgu saistītie izdevumi un tiešie maksājumi || 48 093 000 000 || || 43 969 637 305 || 43 875 978 049 || - 65 420 000 || 17 000 000 || 43 904 217 305 || 43 892 978 049 Kopā || 60 810 000 000 || || 59 975 774 185 || 57 034 220 262 || - 125 670 494 || 1 121 648 412 || 59 850 103 691 || 58 155 868 674 Rezerve || || || 834 225 815 || || || || 959 896 309 || 3. PILSONISKUMS, BRĪVĪBA, DROŠĪBA UN TIESISKUMS || || || || || || || || 3.a Brīvība, drošība un tiesiskums || 1 406 000 000 || || 1 367 806 560 || 835 577 878 || || 10 000 000 || 1 367 806 560 || 845 577 878 Rezerve || || || 38 193 440 || || || || 38 193 440 || 3.b Pilsoniskums || 699 000 000 || || 1 385 690 821 || 1 336 954 221 || - 40 741 || || 1 385 650 080 || 1 336 954 221 Rezerve || || || 1 563 220 || || || || 1 603 961 || Kopā || 2 105 000 000 || || 2 753 497 381 || 2 172 532 099 || - 40 741 || 10 000 000 || 2 753 456 640 || 2 182 532 099 Rezerve[13] || || || 39 756 660 || || || || 39 797 401 || 4. ES — GLOBĀLO PROCESU DALĪBNIECE || 8 997 000 000 || || 9 405 937 000 || 6 955 083 523 || || 67 087 548 || 9 405 937 000 || 7 022 171 071 Rezerve[14] || || || - 150 000 000 || || || || - 150 000 000 || 5. ADMINISTRĀCIJA || 8 523 000 000 || || 8 279 641 996 || 8 277 736 996 || || || 8 279 641 996 || 8 277 736 996 Rezerve[15] || || || 327 358 004 || || || || 327 358 004 || KOPĀ || 148 049 000 000 || 141 360 000 000 || 148 570 426 703 || 129 758 235 307 || - 133 414 172 || 8 994 552 495 || 148 437 012 531 || 138 752 787 802 Rezerve || || || 1 209 764 338 || 12 445 957 052 || || || 1 43 178 510 || 3 451 404 557 [1] OV L 248, 16.9.2002., 1. lpp. [2] OV L 56, 29.2.2012., 1. lpp. [3] OV L 184, 13.7.2012., 1. lpp. [4] OV L 214, 10.8.2012., 1. lpp. [5] OV L 221, 17.8.2012., 1. lpp. [6] COM(2012) 340. [7] COM(2012) 536. [8] OV L 130, 31.5.2000., 1. lpp. [9] Atlikumi un atlikumu korekcija, pamatojoties uz iepriekšējo finanšu gadu PVN, kas izriet no Regulas (EK, Euratom) Nr. 1150/2000 10. panta 4., 5. un 8. punkta piemērošanas. [10] Atlikumi un atlikumu korekcija, pamatojoties uz iepriekšējo finanšu gadu nacionālo kopienākumu/kopproduktu, kas izriet no Regulas (EK, Euratom) Nr. 1150/2000 10. panta 6. līdz 8. punkta piemērošanas. [11] Muitas nodokļi un citas nodevas, kas minētas Lēmuma 2007/436/EK, Euratom 2. panta 1. punkta a) apakšpunktā. [12] Eiropas Globalizācijas pielāgošanās fonds (EGF) nav ietverts 1.a izdevumu kategorijas rezerves aprēķinā (500 miljoni euro). Tos 50 miljonus euro, kas pārsniedz maksimālo robežu, finansē, izmantojot elastības instrumentu. [13] Eiropas Savienības Solidaritātes fonda (ESSF) summa ir iekļauta papildus attiecīgajām izdevumu kategorijām saskaņā ar 2006. gada 17. maija Iestāžu nolīgumu (OV C 139, 14.6.2006.). [14] 2012. gada 4. izdevumu kategorijas rezervē nav ņemtas vērā apropriācijas, kas saistītas ar rezervi palīdzībai ārkārtas gadījumos (258,9 miljoni euro). Tos 150 miljonus euro, kas pārsniedz maksimālo robežu, finansē, izmantojot elastības instrumentu. [15] Lai aprēķinātu 5. izdevumu kategorijas rezervi salīdzinājumā ar maksimālo robežu, ir ņemta vērā 1. zemsvītras piezīme 2007.–2013. gada finanšu shēmā par summu 84 miljonu euro apmērā personāla iemaksām pensiju shēmā.